ปตท. และบางจาก ปรับขึ้นราคาน้ำมันกลุ่มเบนซินและแก๊สโซฮอล์ 0.60 บาทลิตร ส่วนกลุ่มดีเซลคงเดิม มีผล 05.00 น. พรุ่งนี้
บริษัท ปตท. น้ำมันและการค้าปลีก จำกัด (มหาชน) และ บริษัท บางจาก คอร์ปอเรชั่น จำกัด แจ้งว่า ตั้งแต่เวลา 05.00 น. ของวันที่ 20 มกราคม 2566 เป็นต้นไป ปรับราคาขายปลีกน้ำมันกลุ่มเบนซินและแก๊สโซฮอล์ทุกชนิดขึ้น 0.60 บาท/ลิตร ส่วนกลุ่มดีเซลคงเดิม ส่งผลให้ราคาขายปลีก น้ำมันหน้าสถานีบริการในพื้นที่กรุงเทพมหานครและปริมณฑล เป็นดังนี้ น้ำมันเบนซิน ราคาอยู่ที่ 43.56 บาทต่อลิตร แก๊สโซฮอล์ 95 ราคา 36.15 บาทต่อลิตร แก๊สโซฮอล์ 91 ราคา 35.88 บาทต่อลิตร และโซฮอล์ E20 ราคา 34.24 บาทต่อลิตร แก๊สโซฮอล์ E85 ราคา 34.69 บาทต่อลิตร ส่วนราคาดีเซลไฮพรีเมียม ดีเซล B7 ราคา อยู่ที่ 43.66 บาทต่อลิตร ขณะที่กลุ่มไฮดีเซล B7 ไฮดีเซล S และไฮดีเซล B20 S ราคา 34.94 บาทต่อลิตร ทั้งนี้ราคาดังกล่าวยังไม่รวมภาษีบำรุงแต่ละท้องที่